KOMISIJOS REGLAMENTAS (EB) Nr. 2043/2004
2004 m. lapkričio 26 d.
dėl Atlantinių (auksaspalvių) argentinų žvejybos su Airijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2002 m. gruodžio 16 d. Tarybos reglamente (EB) Nr. 2340/2002, nustatančiame giliavandenių žuvų išteklių žvejybos galimybes 2003 ir 2004 metais (2), numatomos Atlantinių (auksaspalvių) argentinų kvotos 2004 m.
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikomos kvotos, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
(3)
Pagal Komisijai pateiktą informaciją su Airijos vėliava plaukiojančių arba Airijoje įregistruotų laivų Atlantinių (auksaspalvių) argentinų sugavimas ICES III, IV zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) jau išnaudojo 2004 m. skirtą kvotą. Airija uždraudė žvejoti šią rūšį nuo 2004 m. rugpjūčio 1 d. Todėl reikėtų nustatyti minėtą datą,
PRIĖMĖ ŠĮ REGLAMENTĄ:
1 straipsnis
Su Airijos vėliava plaukiojantys arba Airijoje įregistruoti laivai laikomi išeikvoję 2004 m. Atlantinių (auksaspalvių) argentinų sugavimui ICES III, IV zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) skirtą kvotą.
Draudžiama žvejoti Atlantines (auksaspalves) argentinas ICES III, IV zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) laivais, plaukiojančiais su Airijos vėliava arba įregistruotais Airijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis yra taikomas nuo 2004 m. rugpjūčio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 26 d.